Úradný vestník L 150 , 17/06/1999 S. 0015 - 0016



Nariadenie Komisie (ES) č. 1245/1999 zo 16. júna 1999 o povolení nových doplnkových látok v krmivách KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 866/1999 [2], najmä na jej článok 9j a článok 3, (1) keďže smernica 70/524/EHS ustanovuje, že nové doplnkové látky alebo ich nové používanie možno povoliť s prihliadnutím na pokrok vo vedeckých a technických poznatkoch; (2) keďže nová doplnková látka "natrolit-fonolit" patriaca do skupiny "Viažuce, protispekavé a zrážacie látky" bola rozsiahle overovaná v niektorých členských štátoch; keďže na základe uskutočnených pokusov sa zdá, že táto nová doplnková látka môže byť povolená; (3) keďže ďalšia doplnková látka "klinoptilolit sopečného pôvodu" patriaca do skupiny "Viažuce, protispekavé a zrážacie látky" bola úspešne overovaná v určitých členských štátoch, preto táto nová doplnková látka by mala byť dočasne povolená; (4) keďže nové doplnkové látky alebo nové používanie už povolených doplnkových látok možno dočasne povoliť, ak pri prípustnom obsahu v krmivách neovplyvňuje nepriaznivo zdravie ľudí alebo zvierat alebo životné prostredie, a ani neuškodí spotrebiteľovi zmenou vlastností živočíšneho produktu, ak ich prítomnosť v krmivách možno kontrolovať, a je odôvodnené predpokladať so zreteľom na dostupné výsledky, že má priaznivý účinok na vlastnosti týchto krmív alebo živočíšnu produkciu, ak je do takýchto krmív zapracovaná; (5) keďže dočasné povolenie "natrolit-fonolitu" už uplynulo 21. apríla 1999; keďže z dôvodu právnej istoty je nutné ustanoviť retroaktivitu tohto nariadenia; (6) keďže opatrenia ustanovené v tomto nariadení sú v súlade so stanoviskom Stáleho výboru pre krmivá, PRIJALA TOTO NARIADENIE: Článok 1 "Natrolit-fonolit" patriaci do skupiny "Viažuce, protispekavé a zrážacie látky" sa povoľuje v súlade so smernicou 70/524/EES ako doplnková látka E 566, do krmív, za podmienok ustanovených v prílohe I tohto nariadenia. Článok 2 "Klinoptilolit sopečného pôvodu" patriaci do skupiny "Viažuce, protispekavé a zrážacie látky" sa povoľuje v súlade so smernicou 70/524/EHS ako doplnková látka č. 3 do krmív, za podmienok ustanovených v prílohe II tohto nariadenia. Článok 3 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 22. apríla 1999. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. júna 1999 Za Komisiu Franz Fischler člen Komisie [1] Ú. v. ES L 270, 14.12.1970, s. 1. [2] Ú. v. ES L 108, 27.4.1999, s. 21. -------------------------------------------------- PRÍLOHA I Číslo ES | Doplnková látka | Chemický vzorec a opis | Druh alebo kategória zvierat | Najvyšší vek | Najmenej | Najviac | Iné ustanovenia | Doba povolenia | mg/kg kompletného krmiva | mg/kg kompletného krmiva | Viažuce, protispekavé a zrážacie látky E 566 | Natrolit-fonolit | Prírodná zmes kremičitanu hlinitého, hydrokremičitanov alkalických, kovov alkalických zemín a hliníka, natrolitu (43 až 46,5 %) a živca. | Všetky druhy alebo kategórie zvierat | — | — | 25000 | Do všetkých krmív | Bez časového obmedzenia | -------------------------------------------------- PRÍLOHA II Číslo ES | Doplnková látka | Chemický vzorec a opis | Druh alebo kategória zvierat | Najvyšší vek | Najmenej | Najviac | Iné ustanovenia | Doba povolenia | mg/kg kompletného krmiva | mg/kg kompletného krmiva | Pojivové, protispekavé a zrážacie látky 3 | Klinoptilolit sopečného pôvodu | Hydratovaný hlinitokremičitan vápenatý sopečného pôvodu s obsahom najmenej 85 % klinoptilolitu a najviac 15 % živca, sľudy, a ílov, bez vlákien a kremeňa. Najvyšší obsah olova 80 mg/kg | Ošípané | — | — | 20 000 | Do všetkých krmív | 30. 9. 1999 | Králiky | — | — | 20 000 | Do všetkých krmív | 30. 9. 1999 | Hydina | — | — | 20 000 | Do všetkých krmív | 30. 9. 1999 | --------------------------------------------------